Канцэрт пачаўся ледзь пазьней за сёмую, калі ўсе жадаючыя здолелі ўкамплектавацца ў памяшканьне клуба “Бруге”. Вялікая чарга ля ўваходу ўжо ня так уражвала ўнутры, але людзей усё роўна прыйшло нямала: пад самай сцэнай увесь час стаяла некалькі шэрагаў гледачоў, якія з самага пачатку ані хвіліны не стаялі на месцы. Пяцёрка-шасьцёрка мошэраў занялі яшчэ палову танпцляцу, знаходзіцца там было небясьпечна для жыцьця. Бясконцы ланцужок увесь час рушыўся да запаснога выхаду, дзе была арганізаваная курыльня, і назад. Час ад часу там тусавалася ледзь ня трэць наведвальнікаў канцэрту. Карацей, нармальна, людзей было недзе паміж двума і трыма сотнямі.